Source: https://www.slov-lex.sk/pravne-predpisy/SK/ZZ/2015/112/
Timestamp: 2020-02-20 05:51:31+00:00

Document:
112/2015 Z.z. - Zákon, o príspevku športovému repre... - SLOV-LEX
112/2015 Z. z.
Časová verzia predpisu účinná od 02.01.2020
zo 14. mája 2015
o príspevku športovému reprezentantovi a o zmene a doplnení zákona č. 461/2003 Z. z. o sociálnom poistení v znení neskorších predpisov
Tento zákon upravuje poskytovanie príspevku športovému reprezentantovi (ďalej len „príspevok“) ako štátnej sociálnej dávky, ktorej účelom je finančne zabezpečiť športovca, ktorý ako športový reprezentant Československej republiky, Československej socialistickej republiky, Česko-slovenskej federatívnej republiky, Českej a Slovenskej Federatívnej Republiky alebo Slovenskej republiky získal medailové ocenenie na majstrovstvách sveta alebo na majstrovstvách Európy.
Podmienky nároku na príspevok
Nárok na príspevok má fyzická osoba, ktorá
získala ako športový reprezentant Československej republiky, Československej socialistickej republiky, Česko-slovenskej federatívnej republiky, Českej a Slovenskej Federatívnej Republiky alebo Slovenskej republiky zlatú medailu (1. miesto), striebornú medailu (2. miesto) alebo bronzovú medailu (3. miesto) na majstrovstvách sveta, alebo zlatú medailu (1. miesto) na majstrovstvách Európy v športovej disciplíne zaradenej v čase získania príslušnej medaily alebo dodatočne Medzinárodným olympijským výborom na olympijských hrách, Medzinárodným paralympijským výborom na paralympijských hrách alebo Medzinárodným výborom športu pre nepočujúcich na deaflympijských hrách,
je občan Slovenskej republiky,
má trvalý pobyt1) na území Slovenskej republiky alebo je osobou podľa osobitného predpisu,2)
nepoberá obdobný príspevok zo zahraničia,
dovŕšila dôchodkový vek a
uplatnila si nárok na dôchodkovú dávku podľa osobitných predpisov.3)
Na účely určenia, či ide o obdobný príspevok zo zahraničia, sa na druh medailového ocenenia a na druh športového podujatia podľa odseku 1 písm. a) neprihliada.
Ak fyzická osoba podľa odseku 1 získala viacero medailových ocenení, vzniká jej nárok len na jeden príspevok, a to v sume prislúchajúcej najvyššiemu medailovému oceneniu.
Suma príspevku
Suma príspevku je rozdiel medzi sumou
750 eur a súčtom súm dôchodkových dávok podľa osobitných predpisov3) a obdobných dôchodkových dávok zo zahraničia, ak fyzická osoba získala zlatú medailu podľa § 2 ods. 1 písm. a) na majstrovstvách sveta alebo
600 eur a súčtom súm dôchodkových dávok podľa osobitných predpisov3) a obdobných dôchodkových dávok zo zahraničia, ak fyzická osoba získala striebornú medailu podľa § 2 ods. 1 písm. a) na majstrovstvách sveta, alebo
500 eur a súčtom súm dôchodkových dávok podľa osobitných predpisov3) a obdobných dôchodkových dávok zo zahraničia, ak fyzická osoba získala
bronzovú medailu podľa § 2 ods. 1 písm. a) na majstrovstvách sveta alebo
zlatú medailu podľa § 2 ods. 1 písm. a) na majstrovstvách Európy.
Vznik a zánik nároku na príspevok
Nárok na príspevok vzniká odo dňa podania písomnej žiadosti Sociálnej poisťovni (ďalej len „platiteľ“), ak sú splnené podmienky nároku na príspevok.
Žiadateľ je povinný v žiadosti uviesť meno, priezvisko, rodné číslo, adresu trvalého bydliska, informáciu o poberaní obdobného príspevku zo zahraničia a informáciu o sume dôchodkovej dávky vyplácanej podľa osobitného predpisu4) a dávky obdobnej dôchodkovým dávkam podľa osobitných predpisov3) vyplácanej zo zahraničia.
Nárok na príspevok zaniká dňom smrti fyzickej osoby, ktorej sa poskytoval.
Príspevok sa vypláca mesačne počas trvania nároku na príspevok.
Platiteľ vyplatí príspevok za celý kalendárny mesiac, aj keď podmienky nároku boli splnené len za časť kalendárneho mesiaca.
Platiteľ vypláca príspevok mesiac pozadu, a to najneskôr do konca kalendárneho mesiaca nasledujúceho po kalendárnom mesiaci, v ktorom fyzická osoba splnila podmienky nároku na príspevok.
Príspevok sa nevypláca do štátu, ktorý nie je členským štátom Európskej únie, ak medzinárodná zmluva neustanovuje inak.
Príspevok sa poukazuje na účet v banke alebo pobočke zahraničnej banky; na žiadosť sa príspevok vypláca v hotovosti.
Zmeny v nároku, odňatie a vrátenie príspevku
Príspevok sa zvýši alebo zníži a vyplatí sa vo vyššej sume alebo v nižšej sume, ak sa zmenia skutočnosti rozhodujúce na nárok na príspevok.
Ak fyzická osoba prestala spĺňať podmienky nároku na príspevok, platiteľ rozhodne o odňatí príspevku.
Ak fyzická osoba písomne požiada o odňatie príspevku, platiteľ rozhodne o odňatí príspevku.
Ak platiteľ príspevok vyplatil neprávom, je fyzická osoba povinná ho vrátiť. Nárok na vrátenie príspevku vyplateného neprávom zaniká uplynutím jedného roka odo dňa, keď platiteľ zistil túto skutočnosť, najneskôr uplynutím troch rokov odo dňa poslednej neoprávnenej výplaty príspevku.
Za neprávom vyplatený príspevok sa považuje aj príspevok vyplatený v sume vyššej než patril z dôvodu, že dôchodková dávka podľa osobitných predpisov3) alebo obdobná dôchodková dávka zo zahraničia boli priznané spätne.
Pôsobnosť orgánov verejnej správy
rozhoduje o príspevku,
vypláca príspevok.
Ministerstvo školstva, vedy, výskumu a športu Slovenskej republiky (ďalej len „ministerstvo školstva“) vedie register medailových ocenení, do ktorého sa zapisuje
meno, priezvisko a rodné číslo fyzickej osoby podľa § 2 ods. 1 písm. a),
druh medailového ocenenia, ktoré fyzická osoba podľa § 2 ods. 1 písm. a) získala,
druh športového podujatia, na ktorom fyzická osoba podľa § 2 ods. 1 písm. a) získala medailové ocenenie.
Právnická osoba príslušná na výplatu dôchodkovej dávky podľa osobitného predpisu4) bezplatne poskytuje platiteľovi údaje o skutočnostiach rozhodujúcich na vznik nároku na príspevok.
Ministerstvo školstva poskytuje platiteľovi údaje z registra medailových ocenení.
Poberateľ príspevku je povinný písomne oznámiť platiteľovi do ôsmich dní každú zmenu skutočností rozhodujúcich na nárok na príspevok spôsobom ním určeným a zverejneným na webovom sídle.
Na konanie o príspevku, ak nie je v § 4 ustanovené inak, sa vzťahuje všeobecný predpis o sociálnom poistení.5)
Platiteľ spracúva na účel poskytnutia príspevku osobné údaje o žiadateľovi v súlade s osobitným predpisom.6)
Prechodné ustanovenia k 1. januáru 2020
Nárok na príspevok, ktorý vznikol do 31. decembra 2019 za zlatú medailu, striebornú medailu alebo za bronzovú medailu na olympijských hrách, paralympijských hrách alebo na deaflympijských hrách zostáva zachovaný do rozhodnutia podľa odseku 2.
Ak poberateľ príspevku požiada o príspevok za zásluhy v oblasti športu podľa osobitného predpisu7) a ministerstvo školstva právoplatne rozhodne o jeho priznaní, ministerstvo školstva túto skutočnosť bezodkladne oznámi platiteľovi a platiteľ rozhodne o odňatí príspevku ku dňu nadobudnutia právoplatnosti rozhodnutia o priznaní príspevku za zásluhy v oblasti športu.
Zákon č. 461/2003 Z. z. o sociálnom poistení v znení zákona č. 551/2003 Z. z., zákona č. 600/2003 Z. z., zákona č. 5/2004 Z. z., zákona č. 43/2004 Z. z., zákona č. 186/2004 Z. z., zákona č. 365/2004 Z. z., zákona č. 391/2004 Z. z., zákona č. 439/2004 Z. z., zákona č. 523/2004 Z. z., zákona č. 721/2004 Z. z., zákona č. 82/2005 Z. z., zákona č. 244/2005 Z. z., zákona č. 351/2005 Z. z., zákona č. 534/2005 Z. z., zákona č. 584/2005 Z. z., zákona č. 310/2006 Z. z., nálezu Ústavného súdu Slovenskej republiky č. 460/2006 Z. z., zákona č. 529/2006 Z. z., zákona č. 592/2006 Z. z., zákona č. 677/2006 Z. z., zákona č. 274/2007 Z. z., zákona č. 519/2007 Z. z., zákona č. 555/2007 Z. z., zákona č. 659/2007 Z. z., nálezu Ústavného súdu Slovenskej republiky č. 204/2008 Z. z., zákona č. 434/2008 Z. z., zákona č. 449/2008 Z. z., zákona č. 599/2008 Z. z., zákona č. 108/2009 Z. z., zákona č. 192/2009 Z. z., zákona č. 200/2009 Z. z., zákona č. 285/2009 Z. z., zákona č. 571/2009 Z. z., zákona č. 572/2009 Z. z., zákona č. 52/2010 Z. z., zákona č. 151/2010 Z. z., zákona č. 403/2010 Z. z., zákona č. 543/2010 Z. z., zákona č. 125/2011 Z. z., zákona č. 223/2011 Z. z., zákona č. 250/2011 Z. z., zákona č. 334/2011 Z. z., zákona č. 348/2011 Z. z., zákona č. 521/2011 Z. z., zákona č. 69/2012 Z. z., zákona č. 252/2012 Z. z., zákona č. 413/2012 Z. z., zákona č. 96/2013 Z. z., zákona č. 338/2013 Z. z., zákona č. 352/2013 Z. z., zákona č. 183/2014 Z. z., zákona č. 195/2014 Z. z., zákona č. 204/2014 Z. z., zákona č. 240/2014 Z. z., zákona č. 298/2014 Z. z,, zákona č. 25/2015 Z. z., zákona č. 32/2015 Z. z., zákona č. 61/2015 Z. z., zákona č. 77/2015 Z. z. a zákona č. 87/2015 Z. z. sa mení a dopĺňa takto:
V § 179 ods. 1 sa písmeno a) dopĺňa štrnástym bodom, ktorý znie:
o príspevku športovému reprezentantovi podľa osobitného predpisu,95aa) a o povinnosti poberateľa príspevku vrátiť príspevok alebo jeho časť vyplatený neprávom alebo vo vyššej sume ako patril.“.
Poznámka pod čiarou k odkazu 95aa znie:
„95aa)
Zákon č. 112/2015 Z. z. o príspevku športovému reprezentantovi a o zmene a doplnení zákona č. 461/2003 Z. z. o sociálnom poistení v znení neskorších predpisov.“.
V § 179 ods. 1 písm. e) sa za slová „pozostalostnú úrazovú rentu,“ vkladajú slová „príspevok športovému reprezentantovi podľa osobitného predpisu,95aa)“.
V § 285 sa odsek 1 dopĺňa písmenom o), ktoré znie:
príspevok športovému reprezentantovi podľa osobitného predpisu95aa) a na úhradu výdavkov spojených s jeho výplatou.“.
V § 285 ods. 2 sa za slová „až m“ vkladajú slová „a o“.
§ 3 až 7 zákona č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov.
Nariadenie Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (Mimoriadne vydanie Ú. v. EÚ, kap. 5/zv. 5; Ú. v. EÚ L 200, 7. 6. 2004) v platnom znení.
Nariadenie Európskeho parlamentu a rady (ES) č. 987/2009 zo 16. septembra 2009, ktorým sa stanovuje postup na vykonávanie nariadenia (ES) č. 883/2004 o koordinácii systémov sociálneho zabezpečenia (Ú. v. EÚ L 284, 30. 10. 2009) v platnom znení.
Tretia časť zákona č. 461/2003 Z. z. v znení neskorších predpisov.
§ 1 ods. 1 zákona č. 228/2019 Z. z. o príspevku za zásluhy v oblasti športu a o zmene a doplnení niektorých zákonov.
§ 2 Podmienky nároku na príspevok
§ 3 Suma príspevku
§ 4 Vznik a zánik nároku na príspevok
§ 5 Výplata príspevku
§ 6 Zmeny v nároku, odňatie a vrátenie príspevku
§ 7 Pôsobnosť orgánov verejnej správy
§ 8 Poskytovanie informácií
§ 9 Konanie o príspevku
§ 10 Spracovávanie osobných údajov
§ 11 Prechodné ustanovenia k 1. januáru 2020
228/2019 Z. z. Zákon o príspevku za zásluhy v oblasti športu a o zmene a doplnení niektorých zákonov
310/2019 Z. z. Zákon o Fonde na podporu športu a o zmene a doplnení niektorých zákonov
Číslo: 112/2015 Z. z.
Názov: Zákon, o príspevku športovému reprezentantovi a o zmene a doplnení zákona č. 461/2003 Z. z. o sociálnom poistení v znení neskorších predpisov
Dátum vyhlásenia: 03.06.2015
Dátum účinnosti od: 02.01.2020
Nachádza sa v čiastke: 37/2015
2. 01.01.2016 - 31.12.2019
3. 01.01.2020 - 01.01.2020 228/2019 Z. z.
4. 02.01.2020 - 310/2019 Z. z.

References: § 2
 § 2
 § 2
 § 2
 § 2
 § 2
 § 2
 § 4
 § 179
 § 179
 § 285
 § 285

§ 3

§ 1

§ 2

§ 3

§ 4

§ 5

§ 6

§ 7

§ 8

§ 9

§ 10

§ 11